
U Hosia 


1— Lynnong 

U Hosia , ba im pyni ia ka jingbishar jong U BJei namar 

ka jingklim ba kynja mynsiem , u shim ia Ka Gomer 

1 Ka Ktien U Trai kaba la wan ha U Hosia u 
khun U Bin, ha ki sngi jong U Ussaiah, U Jotham, U 
Ahas, bad U Hesekaiah, ki sviem Judah, bad ha ki sngi 
jong U Jeroboam u khun U Joash, u syiem Israel. 

2 Haba U Trai u la kren ha ka banyngkong bad U 
Hosia, U Trai u la ong ha U Hosia, Khie leit, shim ha 
me ka tnga ki jingklim bad ki khun ki jingklim: namar 
ka ri ka klim shibun eh, ka da iehnoh ia U Trai. 

3 Kumta u la leit bad u la shim ia Ka Gomer ka khun 
U Diblaim ; ka la pun ruh, bad ka la kha u khun ia u. 

4 Te U Trai u la ong ha u, Khot kyrteng ia u, 
Jesril ; namar sa tang katto katne ngan pynhiar kput ia 
ka snam Jesril halor ka iing U Jehu, bad ngan pynduh 
noh ia ka hima na ka iing Israel. 

5 Tc kan long ha kata ka sngi, ba ngan pynkhein ia 
ka ryntieh ki Israel ha ka them Jesril. 

bad u pynkha ia U Jesril na ka ia Ka Loruhamah 

6 Ka la pun pat ruh, bad ka la kha ka khun. Te 
U Trai u la ong ha u. Khot kyrteng ia ka, Lo-ruhamah : 
namar ngan ym isynei shuh ia ka iing Israel ba ngan 
dang map ia ki. 

7 Hynrei ngan isynei ia ka iing Judah, bad ngan 
pynim ia ki da U Trai U Blei jong ki, te ngan ym pyn- 
im ia ki da ka ryntieh, lymne da ka waitlam, lymnc da 
ka thraa, da ki kulai, lymne da ki nongshongkulai. 

bad ia U Loammi 

8 Tc baba ka la pyniehnoh buift ia Ka Lo-ruhamah 
ka la pun, bad ka hUcfea Jtliua. 

9 Tc U Trai u ll ohg, Khot kyrtcng ia u, Lo-ammi : 
namar phi phim long u paidlang jong nga, nga ruh ngan 
ym long U Blei jong phi. 

Ka pigpynbha pat ia ki Judah bad ia ki Israel 

10 Pynban ka jingkhein ki khun Israel kan long kum 
u shyiap ka duriaw, u bym lah ban ihew lymne fiiew ; kan 
long ruh ba, ha ka jaka ha kaba la ong ha ki, Phi phim 
long u paidlang jong nga, yn ong ha k\] phi long ki khun 
shynratig U Blei u baim. 

11 Bad ia ki khun U Judah bad ia ki khun U Israel 
yn ialum lang, kin thung ruh ia lade uwei u rangbah, bad 
km lcit kiew noh na ka ri : namar ka bakhraw kan long 
ka sngi JesriL 


2— Lynnong 

Ka jtngmane hlcithaw u paidlang 

1 To ONG ha la ki para shynrang, Animi ; bad ha la 
ki para kynthci, Ruhamah. 

2 Kyrpad ia la ka kmie, to kyrpad: namar kam Ions 
ka tnea jong nga, lymne neam long u toga jong ka: bad 
to kan bred noh ia la kijingkhm na khmat jong ka, bad 
ia ki jingleh nuti jong ka napdeng ki jymbuih jong ka ; 

3 loh ngan pynlyngkhuid ia ka , bad bull ruh ia ka 
kum ha kata ka sngi ba la kha ia ka, ba ngan pynlong 
ruh ia ka kum ka n bakynjah, bad bull ia ka kum ka ri 
ryogkhiang, bad pyniap ia ka da ka jingsliang ; 

4 shisha ngan ym isynei la ki khun jong ka ruh ; 
namar ki long ki khun jong ki jingklim. 

5 Namar ka kmie jong ki ka la leh nuti : kata kaba 
la pun ia ki ka la leh khlem rain : namar ka la ong, 
Ngan leit bud ia ki baieit jong nga, kiba ai ia nga la u 

kpu bad la ka urn, la u sai wul bad la U sai bon, la ka 
umphniang bad la ki jingdih. 

Ki jingbishar U Blei halor jong ki 

6 Namar kata, ha khinih, ngan khang ia ka lynti 
jong pha da ki shiah, bad ngan kynroh pyrshah ia ka^ ba 
kan ym shem ia la ki lynti iaid. 

7 Te kan bad ia ki baieit jong ka, hynrei kan yn* 
lap ia ki ; kan wad ruh ia ki, hynrei kan ym Shem : 1 6 
kan sa ong, Ngan leit phai sha la u tnga trat ; namar myn 
ha kata ka la long kham bha bad nga ban ia mynta. 

8 Naba kam shym la tip ba nga nga la ai ha ka ia* 
u kew, bad ka wain, bad ka umphniang, bad ba nga la 
pynroi ha ka ia ka rupa bad ka ksiar, ia kiba ki la pyil- 
long ki dur blei Baal. 

9 Namar kata ngan shim pat ia la u kew ha ka ppr 
jong u, bad ia la ka wain ha ka aiom jong ka* bad 
ngan shim noh ia la u sai wul bad ia la u sai hon kiba 
dei ban tap ia ka jinglyngkhuid jong ka. 

10 Mynta re ngan lhad m ka rath jong ka ha khmat 
ki baieit jong ka, yn ym don ruh uban pyllait ia ka na 
ka kti jong nga. 

11 1c n a n pynkut noh ia ka jingkmen jong ka 
baroh, ia ki jmgkhawai jong ka, ia ki nai thymmai jong 
ka, bad m ki sabbatonjong ka, bad ia ki jingkhawai mam 
jong ka baroh. 

12 Bad ngan pvnlong khlaw ia ki dieng wain jong ka 
bad ia ki dieng dumbur jong ka, la kiba ka la ong, Kine 
ki long ki bainong jong nga ba ki baieit jong nga ki la 
ai ia nga ; te ngan pynlong khlaw ia ki, bad ki mrad 
khlaw kin bam la ki. 

13 Bad ngan pynhap kput halor jong ka ia ki sngi 
ki Baal, ha kiba ka la thang jingiwbih ; baba ka la 
pyndeng ia lade da Ia ki sohshkor bad da la ki jingdeng, 
bad ka la leit bud ia la ki baieit, ka la klet ia nga ruh* 
ong U Trai. 

Ki jingkular jong u ban iasuk bad ki 

14 Namar kata, ha khmih, ngan ring pah ia ka, bad 
ngan wallam ia ka sha ka ri kynjah, ngan krcn sngew- 
bha ruh ha ka. 

15 Te ngan ai ha ka ia ki brisoh wain jong ka 
nangta, bad ia ka them Akhor ban long ka khyrdop ka 
jingkyrmen : kan phai ktien hangta ruh, kumba ha ki 
sngi ka jinglong samla jong ka, bad kumba ha ka sngi 
ba ka la wan kiew na ka ri Jjipt. 

16 Te kan long ha kata ka sngi, ong U Trai, ba 
phan khot ia nga, Isbi ; bad phan ym kbot shuh ia nga 
Baali. 

17 Naba ngan shim noh ia ki kyrteng jong ki Baal 
na ka shyntur jong ka, te yn ym ialap shuh ia ki kyrteng 
jong ki. 

18 Te ha kata ka sngi ngan pynlong ka jutang na ka 
byntajongki bad ki mrad khlaw, bad ki sim bneng, bad 
ki kynja bapar jong ka khyndew: ngan pynkheifi ruh ia ka 
ryntieh bad ia ka waitlam bad ia ka thma na ka ri, bad 
ngan pynthiah suk ia ki. 

19 Ngan iateh ktien ruh ia pha ha nga junom ; shisha 
keih, ngan iateh ktien ia pha ha nga ha ka hok, bad ha 
ka jingbishar, bad ha ka jingieit, bad ha ki jingleh isynei. 

20 Ngan iateh ktien ruh ia pha ha nga ha ka jingiai- 
neh : te phan ithuh ia U Trai. 

21 Te kan long ha kata ka sngi, ngan phai ktien, ong 
U Trai, ngan phai ktien ia ki bneng, ki ruh kin phai ktien 
ia ka khyndew ; 

22 bad ka khyndew kan phai ktien ia u kew, bad ia 
ka wain, bad ia ka umphniang ; ki ruh kin phai ktien ia 
ka Jesril. 

23 Bad ngan bet ia ka ha nga ha ka khyndew ; te 
ngan isynei ia kabym shym la ioh jingisynei ; ngan ong 
ruh ha kita kibym shym la long u paidlang jong nga, Me 
long u paidlang jong nga ; ki te kin ong, Me long U Blei 
jong nga. 

3— Lynnong 

Da ka jingpynkhuid ia ka nongklim 

1 Te U Traj u la ong ha nga, Nang Ieit, ieit ia ka 
briew ba la ieit da u lok jong ka bad ka baklim ruh, kat 
kumba U Trai u ieit ia ki khun Israel, la ki phai sha 
kiwei pat ki bier, bad ki brai ki kpu soh khajur. 

2 Kumta nga la thied ia ka ha lade khadsan ki sbai 
rupa, bad shi homar u kew tarli, bad shi lethek u kew 
barli : 

3 nga la ong ha ka ruh, Phan iai ap ia nga bun 
sngi ; phan ym leh nuti, bad phan nym long ka tnga uwei 
pat : kumta nga ruh ngan long ha pha. 

Ia pyni ia ka jwgpvnjot ki Israel habym pat 
pynbha pat ia ki 

4 Namar ki khun Israel kin iaisah bun sngi khlem 
syiem, bad khlem rangbah, bad khlem jingknia, bad 
khlem mawblei, bad khlem ephod lane teraphim: 

5 hadien kata ki khun Israel kin sa phai, bad kin sa 
wad ia U Trai U Blei jong ki, bad ia U Dabid u syiem 
jong ki de; te kin sa wan da ka jingsheptieng ha U Trai 
bad ha ka jingleh sbun jong u ha ki sngi ki bakhadduh. 

4— Lynnong 

Ki jingbishar U Blei ia ki pop u paidlang 

1 To Sngew ia ka ktien U Trai, phi ki khun Israel : 
namar U Trai u don ka jingiasaid bad ki bashong ha ka 
ri, namar ym don jingshisha, lymne jingisynei, lymae 
jmgtip ia U Blei ha ka ri. 

2 Don tang ka basmai bad ka bashukor, bad ka 
bapyniap bad ka batuh bad ka baklim; ki mih, bad ka 
snam ka kynroi ia ka snam. 

3 Namar kata ka ri kan sa iambriew, bad uba shong 



ha ka baroh un sdot noh, lejn bad ki mrad khlaw bad ki 
sim bneng ; shisha kein, ia ki dohkha ka duriaw ruh y n 
shim noh. 

4 Pynban uno uno to un ym ialeh, lymne uno uno 
un ym sn eng; namar u paidlang jong me u long kurrc kita 
kiba ialeh ja u lyngdoh. 

5 Te men jynthut mvnsngi, bad u nongiathuhlypa 
ruh un jynthut bad me mynmict ; ngan pynjot noh ruh ia 
ka kmie jong me. 


bad ki jong ki lyngdoh 

6 Ia u paidlang jong nga la pynjot namar bymdon 
jingtip ; namar ba me la kyntait ia ka jingtip, nga ruh ngan 
kvntait ia me, ba men ym long lyngdoh satia ha nga: 
naba me la klet ia ka hukum U Blei jong me, nga ruh 
ngan klet la ki khun jong me. 

7 Katba ki la nang roi ruh, ki la nang leh pop ia 
nga : ngan^pynkylla ia ka burom jong ki sha ka jingleh 
rain. 

8 Ki bam kdang na ka pop u paidlang jong nga, bad 
ki buh ia la ka dohnud sha la ka jingleh bymhok. 

9 Tc kan long, kum u paidlang kumta ruh u lyng- 
doh : te ngan pynshitom ia ki namar ki lynti jong ki, 
bad ngan ai nong ia ki ia ki jingleh jong ki. 

10 Te kin bam, hynrei kin ym kdang ; kin leh nutj, 
hynrei kin ym roi : namar ki la iehnoh ban kohnguh ia 
U Trai. 

11 Ka jingleh nuti bad ka wain bad ka iad rot ki 
rong noh ia ka dohnud. 


bad ia ka j in g mane bleithaw jong ki 

12 U paidlang jong nga u iaikvlli ha la u dieng, bad 
u diengduh jong ki u iathuh ha ki : namar ka mynsiem 
ka jingleh nuti ka la pynbakla ia ki, bad ki la iaid nuti- 
napoh la U Blei. 

13 Ki knia ha kliar ki lum bah, bad ki thang jingiw- 

bih halor ki lum fit, hapoh ki dieng sning bad ki dieng 
poplar bad ki dieng terebinth, naba ka syrngiew jong kita 
ka bha : namar kata ki khun kynthei jong phi ki leh nuti, 
bad ki nongleit kurim jong phi ki klim. 

14 Ngan ym pynshitom ia ki khun kynthei jong phi 
haba ki leh nuti, lymne ia ki nongleit kurim jong phi haba 
ki klim ; namar ki hi ki leit kyrpang bad ki kusbi : te ia 
u paidlang ubym shemphang yn pynkyllon. 

Ia ki Judah la sneng maham da ka jingshitom ki Israel 

15 La me, Israel, me leh nuti, hynrei wat ai ba ka 
Judah kan leh palat ; wat wan phi sha Gilgal ruh, lymne 
wat kiew sha Beth-aben, lymne wat smai, Katba im U 
Trai. 

16 Namar U Israel u la leh mutlop ia lade kum ka 
masi lud bamutlop hynrei mynta U Trai un bsa ia ki 
kum ia u khun langbrot ha ka jaka kylluid. 

17 U Ephraim u la iasoh sha kibleithaw; iehnoh ia u. 

18 Ka jingdih jong ki ka la jew : ki iaileh nuti ; ki 
nongsynshar jong ki ki ieit eh ia ka jinglchrain. 

19 Ka Iyer ka la kli ia ka ha la ki thapniang ; te 
yn pynlehrain la ki namar la ki jingknia hi. 

5 — Lynnong 

Ki jingbishar U Blei ia ki lyngdoh , ia u paidlang , bad ia ki 
rangbah Israel , namar ki pop babun jong ki 

1 To Sngew ia kane, Phi ki lyngdoh, bad to sngap, 
phi ka ung Israel, bad to shah shkor, ko iing u syiem, 
namar ha phi long ka jingbishar ; namar phi la long ka 
jingriam ha Mispah, bad ka jar ba la phriang halor u 
Tabor. 

2 Te ki nongleh palat ki la kyrsum jyndei ha ka 
bymman ; hynrei nga u basneng ia ki baroh. 

3 Nga ithuh ia U Ephraim, ia U Israel ruh ym shym 
la buhrieh na nga : namar mynta, ko Ephraim, me la leh 

nuti, U Israel u la bit tngit. 

4 Ki jingleh jong ki kin nym shah ia ki ban phai 
sha la U Blei : namar ka mynsiem ka jingleh nuti ka don 
hapoh jong ki, bad kim it huh ia U Trai. 

5 Te ka jingsarong U Israel ka phla ha ka khmat jong 
u : namar kata U Israel bad U Ephraim km jynthut ha la 
ka jingleh bymhok ; U Judah ruh un jynthut lem bad ki. 

6 Kin leit bad la ki kynhun lem bad la ki jingri 
ban wad ia U Trai ; te kin ym shem ia u: u la kynriah 
na ki. 

7 Ki la leh shukor ia U Trai ; namar ki la pynkha 
ia ki khun nongwei : mynta u nai thymmai un sa bam 
duh ia ki lem bad la ki lyngkha. 

8 Put ia ka turoi ha Gibeah, bad ia ka ronsing ha 
Ramah : pyrta mabam ha Beth eben ; hadien jong me, 
ko Benjamin 

9 U Ephraim un long kynjah ha ka sngi ki jing- 
sneng : hapdeng ki jaid Israel nga la pyntip ia kata 
kaban long skhem. 

10 Ki rangbah Judah ki long kum kita kiba pyn- 
kynriah pud : ngan theh noh ia la ka jingbitar halor jong 
ki kum ka urn. 

11 Ia U Ephraim la ban bor, la tylliat ruh ha ka 
jingbishar ; namar u la mon ban leit bud la ka bathala. 

12 Namar kata nga nga long kum u khniang ha U 
Ephraim, bad kum ka jingpvut ha ka ling Judah. 

13 Haba u Ephraim u la iohi ia la ka jingpang, bad 
U Judah a la iohi ia la ka jinginong, hangta U Ephraim u 
la leit sha Assyria, bad u la phah sha u syiem Jarcb : 
hynrei u urn lah pynkhiah ia phi, lymne un ym pynkoit la 
phi na ka jingmong jong phi. 

14 Namar nga ngan long kum u sing ha U Ephraim, 
bad kum u sing samla ha ka ling Judah : nga ngan tar 
bad ngan leit noh ; ngan rong noh, te yn ym don uban 
pyllait. 

tadynda ki kylla ka bamut 

15 Ngan leit phai noh pat sha la ka jaka, tadynda 

ki phla ia la ka pop, bad ki wa,d ia ka khmat jong nga : 
ha ka jingjynjar jong ki kin wad dik dik ia nga. 

6— Lynnong 

Ka jingkyntu ban kylla ka bamut 

1 Ale, ia ngin iaphai sha U Trai : namar u la tar, 
te un pynkhiah ia ngi : u la shoh, bad un sop Spain iangi. 

2 Ynda la arsngi un pynim pat ia ngi : ha ka balai 
sngi un pynmih pat ia ngi, te ngin im ha khmat jong u. 

3 To ngin ithuh ruh, to ngin nang beh ban ithuh ia 
U Thai : ka jingmih jong u ka skhem kum ka step : te 
un wan ha ngi kum u slap, kum u lap khadduh uba ai 
urn ia ka khyndew. 

Ka jingud ia ka jingleh kynriang bad ka palat jong ki 

4 Ko Ephraim, iaei ngan leh ia me ? ko Judah, iaei 
ngan leh ia me ? naba ka jingbha jong phi ka long kum 
u lyoh step, bad kum ka umjer kaba duh noh shen. 

5 Namar kata nga la khet ia ki da ki nongiathuh- 
lypa ; nga la pyniap ia ki da kt ktien ka shyntur jong 
nga : bad ki jingbishar jong me ki long kum ka jingshai 
kaba leit rmh noh. 

6 Namar nga mon ia ka jingisnei, te ym ia ka jing- 
khia ; bad ka jingtip ia U Blei ban ia ka jingainguh thang. 

7 Hynrei ma ki kum U Adam ki la ryngkang ia ka 
jutang : hangta ki la shukor ia nga. 

8 Ka Gilead ka long ka shnong jong ki nongleh 
bymhok, ka la bit tngit da ka snam. 

9 Bad kumba ki pait nongtuh ki apthap ia u briew, 
kumta ruh ka kynhun ki lyngdoh ka shoh noh ha lynti 
$ha Shikem : shisha keih, ki la leh awria. 

10 Ha ka iing Israel nga la iohi ia kaei kaei ka 
bashyrkhei : hangta ka jinglehnuti ka don ha U Ephraim, 
U Israel u la bit tngit. 

11 Ko Judab, don ruh ka aiom ot ba la buh ia me, 

haba nga wallam pat ruh ia ka jinglong mraw u paidlang 
jong nga. 

7— Lynnong 

Ka jingsneng ia ki bun ki pop 

1 Haba ngan sa pynkhiah ia U Israel, la paw ka 
jingleh bymhok U Ephraim, bad ka jingbvmman ka 
Samaria ; namar ki leh lamler : te u nongtuh u bsut 
bapoh, bad ki pait nongtuh ki lute habar. 

2 Kim pyrkhat ruh ha la ki dohnud ba nga kynmaw 
ia ka jingbymman jong ki baroh : mynta ki jingleh jong 
ki hi kj la icer kut ia ki ; ki don ha khmat jong nga. 

3 Ki pynsngewbha ia u syiem da la ka jingbymman, 
bad ia ki rangbah da la ki jinglamler. 

4 Ki long baroh ki nongklim ; ki long kum ka pajwa 
ba la pynshit da u nongshet kpu ; u wai noh ban tynruh, 
naduh ba la tylliat ia u kpu haduh ba ka la sieb. 

5 Ha ka sngi u syiem jong ngi ki rangbah ki la pyn- 
pang ia lade da kajingshit wain ; u la kner ia la ka kti 
bad ki nongrkhie beih. 

6 Namar ki la pynkhreh ia la ka dohnud kum ia ka 
pajwa, katba ki ia apthap : u nongshet jong ki u iohthiah 
baroh shi miet ; mynstep ka ing kum ka thyliiej ding ka 
bameh. 

7 Ki baroh ki shit kum ka pajwa, bad ki bam duh 
ia ki nongbishar jong ki ; ki syiem jong ki baroh ki Ja 
kyllon : ym don uwei hapdengjong ki uba khot kyrpad 
ia nga. 

8 U Ephraim u pyniakhleh ia lade hapdeng ki kynja 
bynriew; U Ephraim u long kum u kpu ubym shym la 
kylla. 

9 Ki nongwei ki la bam duh ia ka jingkhlaih jong u, 
te u um tip ; shisha keih, u riiuh lieh u la thoh hangnc 
hangtai ha u, te u um tip ia kata. 

10 Bad ka jingsarong U Israel ka phla ha ka khmat 
jong u : pynban kim shym la phai sha U Trai U Blei 
jong ki, lymne wad ia u, ba kane baroh. 



II 

Kajingbilar U Blei ia ki namar ka jingarsap jong kl 

1 1 Te U Ephraim u long kum ka paro babieit, khlem 
jingshctnphang : ki khot kyrpad ia ka Ijipt, ki leit ruh 
sha Assyria. 

12 Haba kin sa leit, ngan pyiar la ka jar halor jong 
ki ; ngan pynhiar ia ki kum ki sira bneng : ngan sympat 
ia ki, kumba ka jingiaseng jong ki ka la iohsngew. 

13 Kordit ia ki ! namar ki la iaid sakma na nga ; ka 
jingjot ha ki 1 namar ki la ialeh pyrshah ia nga : la nga 
da kwah ban siewspah ia ki, pynban ki la kren lamler 
pyrshah ia nga. 

14 Kim shym la kyang ruh ha nga da la ka dohnud, 
hynrei ki lynniar halor la ki jingthiah : ki la iaseng hi na 
ka bynta u kew bad ka wain, ki ialeh pyrshah ia nga. 

15 La nga la hikai bad nga la pynkhlaift ia ki ksangti 
jong ki, pynban ki iapvrkhat sniew pyrshah ia nga. 

16 Ki wan phai, hynrei ym ha uta uba long hajrong; 
ki long kum ka ryntieh bashukor : ki rangbah jong kl 
kin kyllon da ka waitlam namar ka jingbitar u thylliej 
jong ki : kane kan long ka jingrkhie beiii ia ki ha ka ri 
Ijipt. 

8 — Lynnong 

La byrngem ka jingpynjot ia ki namar ka 
jingbymriewblei jong ki 

1 Bun ka ronsing ha ka shyntur. Kum ka pukni u 
wan pyrshah ia ka ring U Trai : namar ki la ryngkang ia 
ka jutang jong nga, bad ki la ialeh pyrshah ia ka bukum 
jong nga. 

2 Kin kyang ha nga, Ko Blei jong nga, ngi ki Israel 
ngi ithuh ia me 

3 U Israel u la bred noh ia ka babha : u nongshun 
un beh ia u. 

4 Ki la thung ia ki syiem, hynrei ym da nga ; ki la 
pynlong ia ki rangbah, te ogam shym tip ia kata : na ka 



rupa bad ka ksiar jong ki ki la thaw bleithaw, khnang 
ban ot noh ia ki. 

bad ka jingmane bleithaw 

- 5 U la bred noh ia u khun masi jong phi, ko 
Samaria ; ka jingbitar jong nga ka la meh pyrshah ia ki : 
tad lano ba kin la h ban poi sha ka jingluilui ? 

6 Namar na Israel ka leit long kane ruh ; u bania u la 
thaw ia ka, te kam long Blei : shisha kein, ia u khun 
masi ka Samaria yn pynkhein lyngkhot lyngkhot. 

7 Namar ki bet ia ka Iyer, te kin ot ia ka Iyer lang- 
thari ; urn don u kew bai'eng ; u speh un ym pynmih 
purew ; lada u pynmih ruh, ki nongwei kin klun khoit ia 
u. 

8 la U Israel la klun khoit : mynta ki long hapdeng 
kijaid bynriew kum u khiew ha ubym don jingsngewbha. 

9 Namar ki la leit kiew sha Assyria, Kum u kadda 
khlaw marwei hi : U Ephraim u la ai ia ki jingai ieit. 

10 Shisha kein, la ki wer hapdeng ki jaid bynriew, 
mvnta ngan lalurn lang ia ki ; ki ruh ki sdang ban nang- 
rit na ka bynta ka jingkit u syiem ki rangbah. 

11 Namar ba U Ephraim u la pynroi ia ki duwan ia 
kaban leh pop, ki duwan ki la long ha u ban leh pop. 

La byrngem ka jingpynjot ia ki namar ka 
jingbymricw'blei jong ki 

12 La nga thoh ha u ia ka ain jong nga ha ki shiphew 
hajar ki hukum , ia ki la niew kum kaei kaei ka bakhyllah. 

13 Te shaphang ki jingknia ki jingainguh jong nga, 
ki knia doh bad ki bam ia ka ; hynrei U Trai urn pdiang 
ia ki : raynta un kynmaw ia ka jinglehbymhok jong ki, 
bad un wani ia ki pop jong ki ; kin leit phai sha Ijipt. 

14 Namar U Israel u la klet ia la U Nongthaw, bad 
u la tei ki iing paki baheh ; U Judah ruh u la pynroi ia 
ki shnong ba >a ker : hynrei ngan phah ia ka ding halor 
ki shnong joug u, te kan bam duh ia ki kut jong ki. 

9— Lynnonc 

Kajingjynjar bad ka jingpynlong mraw ia ki Israel rnmar 
ki pop bad ka jingmane bleithaw jong ki 

1 Wat shad kmen, ko Tsrael, ban ktnen, kum kiwei 
ki kynja bynriew ; namar pha la leit leh nuti na U Blei 
jong pha, pha la ieit la ka nong halor ka kyntem kew 
baroh. 

2 Ka kyntem kba bad ka jingkhniot umsoh wain kin 
ym bsa ia ki, bad ka iad rot kan duh ha ka. 

3 Kin ym shong ha ka ri U Trai ; hynrei U Ephraim 
un leit phai sha Ijipt, bad kin bam ia ka jingbam basang 
ha Assyria. 

4 Kin nym theh ia ki jingainguh wain ia U Trai, 
lymne kin ym long kiba pynsngewbha ia u : ki jingkhia 
jong ki kin long ha ki kum u kpu ki nongsngewsih : baroh 
kiba bam na ki kin long sang : namar u kpu jong ki un 
long tang ia ki hi ; un nym wan ha ka iing U Trai. 

5 Phin leh kumno ha ka sngi ka jingiaseng niam, 
bad ha ka sngi ka jingkhawai jong U Trai ? 

6 Namar, ha khmih, ki la leit noh na ka jingpynjot, 
hynrei ka ijipt kan ialum lang ia ki, ka Memphis kan tep 
ia ki : ki jingdeng rupa bapynsngewbha jong ki, ki teih- 
thap kin loh ia ki : Ki shiah kin long ha ki iing jain jong 
ki. 

7 Ki sngi ka jingwani ki la wan, ki sngi ka kput 
kylliang ki la wan ; U Israel un tip ia ka : u nongiathuh- 
lypa u long u babieit, u briew uba ioh mynsiem u lamwir, 
namar ka babun ka jingleh bymhok jong me, bad namar 
ka bakhraw ka jingshun. 

8 U Fphraim u la long u nongap bad U Blei jong 
nga : u nongiathuhlypa ruh ka jingriam u nongriam ka 
don ha ki lynti jong u baroh, bad ka jingshun ha ka iing 
U Blei jong u. 

9 Ki la pynsniew jur eh la lade, kum ha ki sngi 
Gibeah : un kynmaw la ka jingbymhok jong ki, un wan 
sneng ia ki pop jong ki. 

10 Nga la shera ia U Israel kum ki soh waih ha ka 



14 


ri khlaw ; nga la iohi ia ki kpa jong phi kum u soh ih 
banyngkong ha u dieng dumbur ha la ka aiom banyng- 
kong : hynrei ki la wan sha Baal-peor, bad ki la pynkyntang 
ia lade sha kata ka jinglehraifi, bad ki la kylla ijli kum 
kata hi kaba ki la ieit. 

11 la U Ephraim ruh , ka burom jong u kan her noh 
kum ka sim : yn ym don ka bakha, yn ym don ka bapun, 
bad yn ym don ka baseng. 

12 La ki ri ia la ki khun, te ngan pynduh noh ia ki 
ban ym pynsah briew uwei ruh : shisha ruh, kordit ia ki 
haba ngan leit noh na ki I 

13 Ia U Ephraim, kumba nga la iohi ia ka Tyros, 
la thung ha ka jaka bapyngngad : hynrei U Ephraim un 
wallam ia la ki khun sha u nongpyniap. 

14 To ai ia ki, Ah Trai : kaei ba men ai ? ai ia ki 
ka kpoh bahap khun bad ki jymbuih basdot. 

15 Ka jmgbymman jong ki baroh ka long ha Gilgal ; 
namar hangta nga la isih ia ki : namar ka jingbymman ki 
jingleh jong ki ngan beh noh ia ki na ka img jong nga : 
ngan nym ieit shuh ia ki : ki rangbah jong ki baroh ki 
long ki nongialeh pyrshah. 

16 la U Ephraim la shoh, u thied jong ki u la 
tvrkhong, kin ym seisoh : shisha keih, la ki kha, ngan 
pyniap ia u khun thep mynsiem jong ki. 

17 U Blei jong nga un bred noh ia ki, namar kim 
shvm la shah shkor la u ; te kin long ki nongiaid wir 
hapdeng ki jaid bynrievv. 

10— Lynnong 

Ia U Israel la sneno bad la byrngem namar ka jingbyrnriew- 
blei bad ka jingmane bleithaw jong ki 

1 U Israel u long u dieng vain u badap, uba ju sei 
ia la u soh : katba kum ka jingbun u soh jong u u la 
pynroi ia la ki duwan ; katba kum ka jmgbha ka ri jong 
u ki la pynlong ki mawblei ki baitynnad. 

2 Ka dohnud jong ki ka la arliang ; mynta yn 
pynrem ia ki : un pynkyllon ia ki duwan jong ki, un lute 
ia ki mawblei jong ki. 

3 Mynta shisba kin sa ong, Ngim don syiem : namar 
ngiro sheptieng ia U Trai ; te u syiem, u lah ban leb aiu 
ia ngi ? 

4 Ki kren ki ktien thala % ki da smai lamler ha ka 
bapynlong jutang : kajingbishar ruh ka mih kum u niut 
rosh ha ki nur ka lyngkha. 

5 Ki bashong ha ka Samaria kin sheptieng nanjar 
ki khun masi ka Beth-eben : namar u paidlang jong u un 
iam bvnniaw halor jong u, ki lyngdoh jong u ruh kiba la 
shad kmen halor jong u, na ka bynta ka burom jong u, 
namar ka la lcit noh na u. 

6 Yn kit noh ruh ia u sha Assyria ban long ka jingai 
ha u syiem Jareb : U Ephraim un ioh ka jingsngew 
lehraih, bad U Israel un sngew lehram ia la ka jong ka 
jingiasylla. 

7 la ka Samaria ruh, ia u syiem jong ka la ot noh, 
kum ka thrmm halor ka sla um. 

8 Ki jaka bajrong ka Aben ruh, ka pop U Israel, yn 
pynjot noh : u shiah bad u shiah buid kin mih ha ki 
duv\an jong ki ; te kin ong ha ki lum bah, To tap ia ngi ; 
bad ha ki lum rit, To hap ha ngi. 

9 Ko Israel, me la leh pop naduh ki sngi Gibeah : 
hanuta ki la ieng ; ba ka thma baialeh ia ki khun ka 
jmgbymhok kan ym lap ia ki ha Gibeah 

10 Haba nga nion, ngan sympat ui ki : bad yn ialum 
ia ki kynja bynriew pyrshah ia ki, haba la khum ia ki 

ki artylli ki .ingryngkang jong ki. 

1 1 Te U Ephraim u long ka masi lud ba la hikai, 
kaba ieit ban iuh kha ; hynrei nga la ryngkang ha ka 
r\ndang baitynnad jong ka : ngan buh ia u nongshong 
halor U Fphraim ; Ei Judah un lur, U Jakob un shaih la 
ki dewtylli. 

12 Bet ha lade hi ia ka hok, ot katba kum ka 
jmgisynei ; to puh ia ka khyndew shrah jong phi : naba 
ka long ka por ban wad ia U Trai, tadynda u wan ban' 
pynhap slap da ka hok ha phi. 

13 Phi la lur ia ka jingbymman, phi la ot ka 
jingbymhok ; phi la barn ia u soh ka jinglamler t namar 
me la shaniah ha la ka lynti, ha u paidbah ki rieWshter' 

jong me. 

14 Namar kata ka jingkhihwin kan tnih hapdeng u 
paidlang jong me, bad ia ki kut jong me baroh yh lute, 
kumba U Shalman u la lute ia ka Betharbel ba ka sngi 
ka jingialeh thma iaka kmiela lympat lera bad la ki khun. 

15 Kumjuh ruh ka Bethel kan leh ia phi namar ka 
jingbymman bakhraw jong phi : la dang step yn pom duh 
non ia u syiem Israel. 

11— Lynnong 

Ka jingbymsngewnguh U Israel ia U Blei 
namar ki jingai jong u 

1 Mynba U Israel u dans khynnah, hangta nga la 
ieit ia u, bad nga la khot noh ia la u khun na Ijipt. 

2 Kumba ki la khot ia ki, kumta ki la leit noh na 
ki : ki la knia ha ki Baal, bad ki la thang ka jingiwbih 
ba ki dur ba la mut. 

3 Pynban nga la hikai ia U Ephraim ban iaid ; nga 
la kynthup ia ki ha la ki ksangti ; hynrei kim shym la tip 
ba nga la pynkhiah ia ki. 

4 Nga la ring ia ki da ki tyllai u briew, da ka jingteh 
ka jingieit ; nga la long ruh ha ki kum kita kiba loit noh 
ia ka lyngkor na ka shyntur jong ki, bad nga la buh 
jingbam ha khmat jong ki. 

Ka jingbishar jong u 

5 Un ym wan phai sha ka ri Ijipt ; hynrei u nong 
Assyria un long u syiem jong u, namar kim treh ban wan 
phai. 

6 Te ka waitlam kan hap ha ki nongbahjong u, 
bad kan pynduh ia ki dieng khang jong u, bad kan bam 
duh, namar ki jingiasylla jong ki hi. 

. 7 U paidlang jong nga ruh u thew khnang ban phai 

di.en na nga : la ki khot ia ki sha ula uba hajrong, ym 
don satia uba kyntiew ia u. 



17 


Ka jingisynei U Blet ia ki 

8 Kumno ngan iehnoh ia me, Ephraim ? kumno ngan 

pvllait ia me, Israel ? kumno ngan pynlong ia me kum ka 
Admah ? kumno ngan buh ia me kum ka Scboim 7. ia ka 
dohnud jong nga la pynkylla hapoh jong pga, ia ki 
•jingsngewsynei jong nga la pynmeh lang. > 

9 Ngan ym pyndep ia ka barhem ka jingbitar jong 
nga, ngan ym phai ban pynjot ia U Ephraim I na mat* nga 
long U Blei, te ym u briew ; U Bakhuid hapdeng jong 
me ; bad ngan ym bsut ha ka nongbah. 

10 Kin bud ia U Trai, uban kyrhuh kum u sing : 
namar u hi un kyrhuh, te ki khun kin wan da ka bakhyn- 
niuh na sepngi. 

11 Km wan da kaba khynniuh kum ka sim na Ijipt, 
bad kum ka paro na ri Assyria : te ngan pynshong ia ki 
ha ki iing jong ki, ong U Tkai. 

12 U Ephraim u ker tawiar ia nga da ka jinglamler, 
ka ling Israel ruh da ka jingshukor : hynrei U Judah u 
dang synshar bad U Blei, bad u dang iaineh bad U 
Bakhuid. 

12— Lynnong 

Ka jingsneng ia U Ephraim, U Judah , bad U Jakob 

1 U Ephraim u bam ia ka Iyer, bad u beh ia ka Iyer 
mihngi : u iaipynroi ia ka jinglamler bad ka jingjot ; bad 
ki iateh jutang bad ka Assyria, ja ka umphniang ruh la 
leit lam sha Ijipt. 

2 U Trai u don ruh ka jingiasaid bad U Judah, bad 
un pynshitom ia U Jakob kat kum ki jingiaid jong u ; kat 
kum ki jingleh jong u un siew kylliang ia u. 

Da ki jingaiei ki bamynshuwa u sneng kyntu 
ban kylia ka bamut 

3 Ha ka kpoh u la bat na ka khongdongjat ia u 
hynmen jong u ; bad ha la ka jingkhlaih u u la ialeb bad 
13 Blei : 



18 


4 shisha kein, u la ialeh bad u angel, u la jop ruh : 
u la iam had u la kyrpad ha u ; u la shem ia u ha Bethel, 
bad bangta u la kren bad ngi ; 

5 U Tr\i keifi, U Blei ki pait ; U Trai u long ka 
jingpynkynmaw jong u. 

6 Namar kata to phai ma me ruh sha la U Blei : bat, 
ia ka jingisynei bad ka jingbishar, bad to ap ia la U Blei 
khlem da pud, 

Ki pop U Ephraim ki pynbitar ia U Blei 

7 U long u nongkhaii, ki tarajur ka jingshukor ki 
don ha ka kti jong u : u teit ban ban bor. 

8 Te U Ephraim u la ong, Da shisha nga la man 
riewbha, nga la ioh spah : ha ki jingtrei shitom jong nga 
baroh kin ym shem ha nga ia ka jingbymhok kaba long 
pop. 

9 Hvnrei nga long U Trm U Blei jong me na ka ri 
Ijipt ; ngan dang pynshong pat ia me ha ki ling jairl, 
kum ha ki sngi ka jingkhawai niam. 

10 Nga la kren ruh ha ki nongiathuhlypa, bad nga 
lapynroi ia ki jingithuhpaw ; bad da ka kti ki nongiathuh- 
lypa nga la kren pharshi. 

11 Ka Gilead ka long ka jingbymhok ? ki long ka 
jingthala suda ; ha Gilgal ki kriia ia ki masi kyrtong : 
shisha kein, ki duwan jong ki kin long kum ki kynton 
ha ki nur ki lyngkha. 

12 Te U Jakob u la phet iap sha ka madan Aram, 
bad U Israel u la shakri ban ioh tnga, ban ioh tnga ruh u 
la sharaj langbrot . 

13 Bad da u nongiathuhlypa U Trai u Ja wallam ia 
U Israel na Ijipt, da u nongiathuhlypa ruh u la sumar ia 
u. 

14 U Ephraim u la pankwah than eh ban bitar : te 
ia ka smim jong u yn iehnoh halor jong u, bad' ia ka 
jingbein jong U Trai jong u un pynphai ha u hi. 

13— Lynnono 

Ka buro/n U Ephraim ka fah noh r,amar 
ka iingmane bleithaw 

1 Mynba U Ephraim u la kren, la dott Ka bakliffa 
fiiuh ; u la pynkyntiew ia lade ha Israel : hynrei myrtbtf'd 
la palat ha u Baal, w la iap. 

2 Te mynta ki nang iaileh pop, bad kl la thaw Kl<*l- 
thaw ba la said dur na ka rupa, ki bleithaw keift kat kpm 
ka jmenang jong ki, baroh phar ki kam u noftgthaw'ddt'1 
ki ong shaphang jong ki. To ki briew kiba ktiia kin doh 
ia kita ki khun masi. 

? Namar kata kin long kum u lyoh rrtynstep, bad 
kum ka umjer kaba dub noh dang step, kum u start ba 
la belt da ka Iyer langthari na ka kyntem, bad kUiri ka 
idem na u atoskhana. 

4 Pynban nga nga long U Tra| U Blei jong me ns 
ka ri Ijipt ; le men ym. ithuh ia uwei pat u blei lait na nga, 
nalor jong nga ruh ym don nongpynim shuh. 

Ka jingbitar U Blei namar ka jingbymsbm jong ki 

5 Nga nga la ithuh ia me ha ka ri kblaw, ha ka ri 
bnrang ryngkhiang. 

6 Katba kum ki jaka bam phlang jong ki, kumta la 
pynkdang ia ki ; la pynkdang ia ki, bad ia ka dohnud 
jong ki la pynkyntiew : namar kata ki la klet ia nga. 

7 Namar kata ngan long ha ki kum u sing : kum u 
labasa ngan ap thap ha lynti. 

8 Ngan ia kynrup ia ki kum ka dngiem kaba la duh 
nob la ki khun, bad ng'an tar ia ka jingsop kaba halor ka 
dohnud jong ki, le hangta ngan bam duh ia ki kum u 
sing ; u mracf khlaw un tar ia ki. 

Ka jingkular ia ka jngisynei U Blei 

9 Ka long ka jingjot jong me, ko Israel, ba me long 
pyrshah ia nga, pyrshah ia la ka jingiarup. 

10 Hangno u syiem jong me mynta, ba un pynim ia 
me ha ki nongbah jong me baroh ? bad hangno ki nong- 
bishar jong me, kiba me la ong, Ai syiem bad nongsyn- 
shar ia nga ? 

11 Nga la ai ia u syiem ia me ha ka jingbitar jong 
nga, bad nga la shim noh ia u ha ka jingbitar lep jong 
nga. 

12 la ka jingbymhok U Ephraim la teh song ; ia ka 
pop jong u la kynshew. 

13 Ka jingkhuslai ka kynthei basuh khun kan wan 
halor jong u : u long u khun u bymstad ; namar ka la 
hiang ka por ba un ym ap shuh ha ka jaka ba kha ia ki 
khun. 

14 Ngan siewspah ia ki na ka kti ka jingtep ; ngan 
pyllait ia ki na ka jingiap : Ah ka jingiap, hangno ki 
jingiap khlam jong pha ? Ah ka jingtep, hangno ka jing- 
pynjot jong pha ? ia ka jingkylla ka bamut yn buhrieh 
noh na ki khmat jong nga. 

Ka jingbishar namar ka jingialeh pyrshah 

15 La u sei soh hapdeng la ki para, ka Iyer mihngi 
kan wan, ka jingpyrsad U Trai kaba wan na ka ri khlaw, 
te ka pukri jong u kan rkhiang, bad ka umpohliew jong 
u kan rngad noh : un lute ia ka jingkynshew jong ki 
khiew ki pliang bakordor baroh. 

16 Ka Samaria kan kit la ka jingrem: namar ka la 
ialeh pyrshah ia la U Blei : kin kvllon da ka waitlam : 
ia ki khunlung jong ki yn lympat, bad ia ki kynthei ki 
bapun khun jong ki yn tar noh. 

14— Lynnong 

Ka jingkyntu ban kylla ka bamut 

1 Ah ko Israel, to phai sha U Trai U Blei jong me; 
namar me la kyllon da la ka jingbymhok. 

2 Shim ki ktien bad phi, to phai ruh sha U Trai : 
ong ha u. To shim noh ia ka jingbymhok baroh, bad to 

pdmng ia kata kaba bha : te ngin 
\a ki jwainguh ki rmiang shyotor 


tc ngin ai kum ki kyrtoilf 
* — - jong ngi. 

3 U Ashur un ym pynim i a ngi ; ngin ym shpng 
halor ki kulai: lymne ngin ym ong shuh ha ka jingtrci ki 
ku jong ngi. Phi long ki Wei jong ngi : namar ha me u 
khunswet u shem jingisynei. 

Ka jingkular ka jingkyrkhu U Blei 


4 'Ngan pynkkiah ia ka jingkyila dien jong ki, ngan 
ieit ei ia ki ; namar ka jingbitar jong nga ka la phai noh 
na u. 

5 Ngan long kum ka umjer ha U Israel: un phuh 
kum u tiew lili, bad un suh ki thied jong u kum u 
Lebanon. 

6 Ki tnat jong u kin Tar, bad ka jingitynnad jong u 
kan long kum u dieng olib, bad ka jingiw jong u kum u 
Lebanon. 

7 Kita kiba shong hapoh ka syrngiew jong u kin 
phai pat ; kin im pat kum u kew, bad kin phuh kum u 
dieng wain : ka jingiw jong u kan long kum ka wain u 
Lebanon. 

8 U Ephraim un ong, Nga donkam aiu shuh bad ki 
bleithaw ? nga la phai ktien, bad ngan khmih ia u ; nga 
long kum u dieng kseh bajyrngam ; na nga ia shem ia u 
soh jong me. 

9 Uei uba stad, te un sngewthuh ia kine kiei kiei ? 
uba sian, bad un tip ia ki? namar ki lynti U Trai ki long 
ki babeit, bad u bahok un iaid ha ki ; hynrei ki nongleh 
palat kin jynthut ha ki. 






